Translate the text from Welsh to English.



 
Yn haeddiannol ddigon, mae Cymru’n enwog am harddwch ei thirweddau. Mae ein cefn gwlad a’n harfordiroedd ysblennydd yn amgylchedd delfrydol ar gyfer gweithgareddau hamdden awyr agored.


Er gwaethaf hyn, rydym yn awr mewn sefyllfa pan mae chwech o bob deg oedolyn ac un o bob pedwar o’n plant o oed dosbarth derbyn yn rhy drwm neu’n ordew. Hefyd, bydd un o bob pedwar yng Nghymru’n dioddef o salwch neu broblemau iechyd meddwl ar ryw adeg yn ystod eu hoes. Rhaid inni wneud popeth o fewn ein gallu i leihau hyn, ac mae’n bwysig inni elwa’n llwyr ar y manteision ehangach a ddaw o du ein hamgylchedd. Mae ein Polisi Adnoddau Naturiol yn dangos y gall atebion sy’n seiliedig ar natur roi hwb i iechyd corfforol a meddyliol. Dyna pam yr ydym wedi ymrwymo fel Llywodraeth i alluogi mwy o bobl i fwynhau ein cefn gwlad yn rhwyddach – a gwneud yn fawr o’r manteision niferus o ran iechyd a llesiant a all ddeillio o fynd allan i’r awyr agored.


Mae cefn gwlad hygyrch yn ategu ein hymdrechion i hybu Cymru fel cyrchfan i dwristiaid a phot mêl i gerddwyr, beicwyr a phobl sy’n chwilio am gyffro. Gyda’r holl ansicrwydd a ddaw yn sgil Brexit, rhaid inni barhau i wneud popeth o fewn ein gallu i annog ymwelwyr i ddod i Gymru. Mae llwyddiant Llwybr Arfordir Cymru’n dangos yn glir sut y gall hamdden awyr agored helpu i gynnal yr economi, gwella iechyd a meithrin ymdeimlad o falchder cenedlaethol. Rwyf eisiau cynorthwyo ardaloedd gwledig i gael cymaint o refeniw â phosib o dwristiaeth; ond mae cadw’r cydbwysedd iawn yn flaenoriaeth i ni. Ceir cysylltiad clir rhwng gwella mynediad i’r awyr agored ac egwyddor polisi rheoli tir Cymru, sef y dylai ein tir ddarparu nwyddau cyhoeddus i holl drigolion Cymru.


Ar 19 Mehefin 2018 cafodd Crynodeb o’r Ymatebion i ymgynghoriad Bwrw Ymlaen â Rheoli Adnoddau Naturiol Cymru yn Gynaliadwy ei gyhoeddi. Rwy’n ddiolchgar i’r miloedd o sefydliadau ac unigolion a ymatebodd. Derbyniwyd mwy nag 16,000 o ymatebion i’r cynigion ar gyfer mynediad yn unig, ac mae hyn yn arwydd o’r angerdd sydd gan nifer ohonom yng Nghymru tuag at gefn gwlad a hamdden awyr agored.


Heddiw, rwy’n falch o gyhoeddi ymateb y Llywodraeth i’r cynigion mynediad a amlinellwyd ym mhennod 4 yr Ymgynghoriad ar Reoli Adnoddau Naturiol yn Gynaliadwy. Mae’r mesurau hyn yn dangos ein hymrwymiad i ddiwygio mynediad a darparu ffordd deg a blaengar o symud ymlaen.


Byddaf yn bwrw ymlaen â newidiadau sylweddol i hawliau mynediad ac yn hyrwyddo rhagdybiaeth o aml\-ddefnydd heb foduron ar dir mynediad a’r rhwydwaith hawliau tramwy cyhoeddus. Bydd hyn yn rhoi llawer mwy o gyfleoedd i ddefnyddwyr fel beicwyr a marchogwyr gael mynediad i’r awyr agored ger eu cartref, yn unol â’r nodau a bennwyd yn Neddf Llesiant Cenedlaethau’r Dyfodol 2015 a bydd yn ategu darpariaethau Deddf Teithio Llesol (Cymru) a Deddf yr Amgylchedd (Cymru).


Byddaf yn sicrhau bod gwybodaeth am ardaloedd lle y gall y cyhoedd wneud gweithgareddau hamdden awyr agored ar gael yn fwy hygyrch er mwyn cefnogi ymrwymiad Symud Cymru Ymlaen i ‘fynd yn ddigidol o ran ein darpariaeth o wasanaethau llywodraethol’. Bydd hyn o fudd i bobl leol trwy ddangos beth sydd ar gael ar garreg eu drws, yn ogystal ag i dwristiaid sy’n ystyried ble i fynd a beth i’w wneud.


Ceir rhai mân ddiwygiadau technegol – nid ydynt yn ddadleuol ac mae cefnogaeth eang iddynt. Bydd y diwygiadau hyn yn lleihau’r cymhlethdod i ddefnyddwyr a rheolwyr llwybrau ac yn arwain at arbedion ariannol i awdurdodau lleol a thirfeddianwyr. Gellir bwrw ymlaen â’r rhain cyn gynted ag y caiff cyfrwng deddfwriaethol addas ei bennu. Maent yn cynnwys:




| **Cynnig Mynediad** |  |
| --- | --- |
| **12** | **Cael gwared â’r anghysondeb sy’n atal digwyddiadau beicio wedi’u trefnu rhag cael eu cynnal ar lwybrau ceffylau** |
| **18** | **Gorfodi’r arfer o gadw cŵn ar dennyn byr o hyd penodol yng nghyffiniau da byw unrhyw adeg o’r flwyddyn** |
| **20** | **Diwygio darpariaethau technegol mewn perthynas â chreu, dargyfeirio a dileu hawliau tramwy** |
| **21** | **Caniatáu mwy o hyblygrwydd mewn perthynas â mesurau rheoli stoc** |
| **22** | **Diwygio’r gofyniad i gynnal adolygiad o fapiau mynediad bob deng mlynedd a rhoi proses o adolygu parhaus ar waith** |
| **25** | **Diddymu rhai rhannau costus ac aneffeithlon o’r Ddeddf Cefn Gwlad a Hawliau Tramwy** |
| **27** | **Rôl Fforymau Mynediad Lleol.** |


Mae dau gynnig penodol yn yr ymgynghoriad yn ymwneud â hyrwyddo ymddygiad cyfrifol ymhlith defnyddwyr cefn gwlad, gyda chod statudol a chafeat statudol arfaethedig. Hyd nes i ni archwilio sut beth fydd y mynediad newydd, ein bwriad yw adolygu’r rhain, ond gyda golwg ar ddatblygu codau gwirfoddol yn y dyfodol. Eisoes mae gan Cyfoeth Naturiol Cymru ddyletswydd i lunio codau cefn gwlad a hyrwyddo ymddygiad cyfrifol, a rhaid i’n partneriaid, fel Awdurdodau Parciau Cenedlaethol barhau i hyrwyddo’r codau hyn ac ymddygiad cyfrifol yn fwy eang. Cydnabyddwn fod mwyafrif llethol y bobl sy’n mynd i gefn gwlad yn ddefnyddwyr cyfrifol.


Natur gymhleth y ddeddfwriaeth bresennol oedd un sbardun pwysig dros ddiwygio. Mae’r ymgynghoriad ar Reoli Adnoddau Naturiol yn Gynaliadwy, gyda’r ymateb brwd a gafwyd iddo ymhlith y cyhoedd a rhanddeiliaid, wedi dechrau ar y daith i ddatblygu atebion ymarferol i ymdrin â’r materion hyn. Er mwyn datblygu’r syniadau hyn ymhellach, mae’n synhwyrol yn awr sefydlu Grŵp Diwygio Mynediad annibynnol. Wrth greu’r Grŵp hwn, byddaf yn y sefyllfa gryfaf i gymryd camau priodol a doeth. Byddaf yn gofyn i’r Grŵp ystyried yn fanwl sut y dylid rhoi’r newidiadau mwy sylweddol i hawliau mynediad ar waith a sut i symleiddio’r dasg o gofnodi, cynllunio a newid mynediad cyhoeddus. Byddaf yn rhoi’r diweddaraf i randdeiliaid am waith y grŵp wrth iddo fynd yn ei flaen.


**Bydd cylch gwaith y grŵp yn cynnwys:**




| **Cynnig Mynediad** |  |
| --- | --- |
| **10** | **Llwybrau aml\-ddefnydd (gan ganiatáu beicio a marchogaeth ar lwybrau troed)** |
| **11** | **Lleihau’r cyfyngiadau sy’n gysylltiedig â thir mynediad agored**   **Byddwn yn codi’r cyfyngiadau ar feicio a marchogaeth, barcuta a pharagleidio, ymdrochi, neu ddefnyddio cwch neu hwylfwrdd ar gyrff dŵr naturiol.** **Byddwn yn cadw’r cyfyngiadau ar gyrff dŵr artiffisial, gemau wedi’u trefnu a gwersylla.** |
| **13** | **Ymestyn tir mynediad i’r arfordir a chlogwyni** |
| **17** | **Galluogi gwyriadau a gwaharddiadau dros dro ar draws tir mynediad** |
| **19** | **Yr achos dros gael un map digidol statudol o’r holl hawliau tramwy, yr holl dir mynediad cyhoeddus a’r holl Lwybrau Cenedlaethol dynodedig** |
| **23** | **Cynlluniau mynediad integredig** |
| **24** | **Creu math newydd o hawl dramwy gyhoeddus, llwybrau beicio** |


Mae mynediad i ddyfroedd mewndirol wedi bod yn bwnc llosg ers tro, gyda mwy a mwy o adroddiadau am densiwn ac, mewn ambell achos, gelyniaeth agored rhwng gwahanol ddefnyddwyr. Ar hyn o bryd ni cheir deddfwriaeth o unrhyw fath, na phrin unrhyw gyfraith gyffredin, yn ymwneud â’r math hwn o fynediad. Ers 2009, mae Llywodraeth Cymru wedi hyrwyddo cytundebau mynediad gwirfoddol ac wedi cefnogi’r defnydd o gytundebau mynediad a chyfleoedd eraill ar ddyfroedd mewndirol trwy gynllun cyllido Sblash. Fodd bynnag, mae’r gwrthdaro rhwng grwpiau defnyddwyr gwahanol yn parhau, ac ychydig yn unig o gytundebau mynediad gwirfoddol sydd ar waith.


Nod ein cynigion ynghylch mynediad i ddŵr yn yr ymgynghoriad ar Reoli Adnoddau Naturiol yn Gynaliadwy oedd datrys yr anghytundeb a’r gwrthdaro. Llwyddodd yr ymgynghoriad i ddenu’r daliadau cwbl wrthgyferbyniol sydd wedi rhwystro pob ymdrech hyd yn hyn i leihau’r gwrthdaro rhwng y defnyddwyr. Mae’n eithriadol o siomedig nad yw’r partïon yn barod i gynnig unrhyw gyfaddawd. Mae’n amlwg, felly, na fydd cyflwyno cynigion ar gyfer mynediad i ddŵr ar eu pen eu hunain yn datrys y sefyllfa bresennol. Yn awr, mae’n amser inni ehangu’r drafodaeth a gofyn beth y mae Cymru ei eisiau gan ei dyfroedd mewndirol a’r rôl sydd gan hawliau mynediad o ran cyflawni hyn.


Ymhellach, byddaf yn gofyn i’r Fforwm Mynediad Cenedlaethol roi blaenoriaeth arbennig yn 2019 i osod y sylfaen ar gyfer cael gwell deialog am faterion yn ymwneud â dyfroedd mewndirol. Rwy’n annog rhanddeiliaid yn gryf i ddod o hyd i ateb ymarferol ar y cyd. Nid wyf wedi diystyru cyflwyno deddfwriaeth ar fynediad yn y dyfodol, yn enwedig os na fyddaf yn fodlon fod cynnydd rhesymol wedi ei wneud o fewn 18 mis.


Bydd y dull yr wyf wedi’i amlinellu’n helpu i sicrhau dyfodol disgleiriach i fynediad yng Nghymru, er mwyn i genedlaethau’r presennol a’r dyfodol allu parhau i fwynhau ymweld â thirweddau trawiadol Cymru. Rwyf wedi ymrwymo i wella cyfleoedd i’r cyhoedd gael mynediad i’r awyr agored at ddibenion hamdden, gan leihau’r baich ar awdurdodau lleol a thirfeddianwyr a diogelu’r amgylchedd naturiol, nodweddion o bwysigrwydd diwylliannol ac arferion rheoli tir a dŵr.







Translation:


 
Wales is justifiably famous for the beauty of its landscapes. Our stunning countryside and coastlines provide an ideal environment for outdoor recreation. 


Despite this, we are now in a position where six out of ten adults and one in four of our reception aged children are overweight or obese.  1 in 4 adults in Wales will also experience mental health problems or illness at some point during their lifetime.  We must do all that we can to reduce this and it is important that we fully unlock the broader benefits of our environment. Our Natural Resources Policy illustrates that nature based solutions can support physical and mental health.  That is why we are committed as a Government to enabling more people to enjoy our countryside more easily – to take advantage of the many health and wellbeing benefits that getting outside can bring.


An accessible countryside supports our efforts to boost Wales as a tourism destination and a magnet for walkers, cyclists and thrill\-seekers. With all the uncertainly that Brexit brings, we must continue to do all that we can to encourage visitors to Wales.  The success of the Wales Coast Path, clearly demonstrates how outdoor recreation can help to support the economy, improve health and instil a sense of national pride.


I want to support rural areas to maximise revenue from tourism but maintaining the right balance is uppermost in our minds.  There is a clear link between increasing access to the outdoors and the Welsh land management policy’s principle that our land should deliver public goods for all the people of Wales.  


On 19 June 2018 the Summary of Responses to the Taking Forward Wales’ Sustainable Management of Natural Resources(SMNR)consultationwas issued.  I am grateful to the many thousands of organisations and individuals who responded. Over 16,000 responses were received to the proposals on access alone, reflecting the passion many of us in Wales have for the countryside and outdoor recreation. 


Today I am pleased to publish the Government’s response to the chapter 4 access proposals that were outlined in the SMNR Consultation.  These measures demonstrate our commitment to access reform and provide a fair and progressive way forward.  


I will progress significant changes to access rights and facilitate an assumption of non\-motorised multi\-use on access land and the public rights of way network. This will provide users such as cyclists and horse riders with many more opportunities to access the outdoors near to where they live in line with the goals set out in the Wellbeing of Future Generations Act 2015 and complementing the provisions of the Active Travel (Wales) Act and the Environment (Wales) Act.


I will make information on areas available to the public for outdoor recreation more accessible in order to support the Taking Wales Forward commitment to ‘go digital\-first in our delivery of government services’. This will benefit local people by demonstrating what is available on their doorstep, as well as tourists considering where to go and what to do.


There are some minor technical reforms that are widely supported and uncontroversial. These amendments will reduce complexity for users and path managers and realise financial savings for local authorities and landowners.  They will be progressed as soon as a suitable legislative vehicle can be identified.  They include:




| **Access Proposal** |  |
| --- | --- |
| **12** | **Removing the anomaly that prevents organised cycling events on bridleways** |
| **18** | **Enforce placing dogs on a short fixed length lead in the vicinity of livestock at all times of year** |
| **20** | **Amend technical provisions around creating, diverting and extinguishing rights of way** |
| **21** | **Allow more flexibility around livestock control** |
| **22** | **Amend the requirement for a decadal review of access maps to a process of continual review** |
| **25** | **Repeal some areas of the Countryside and Rights of Way Act that are proving costly and inefficient** |
| **27** | **The role of Local Access Forums.** |


Two specific proposals in the consultation relate to promoting responsible behaviour by users in the countryside, with a proposed statutory caveat and statutory code. Until we explore what new access will look like we intend to keep these under review, but with a view to developing voluntary codes in the future. Natural Resources Wales already have a duty to produce countryside codes and promote responsible behaviour and our partners, such as the National Park Authorities, must continue to promote these codes and responsible behaviour more widely. We recognise that the vast majority of people accessing the countryside are responsible users.


The complex nature of the existing legislation has been one of the triggers for reform. The SMNR consultation with its enthusiastic public and stakeholder response has begun the journey to develop practical solutions to address these issues. To further develop these ideas it is now sensible to establish an independent Access Reform Group.  In creating this Group, I will be in the strongest position to take appropriate and well\-judged action.  I will ask the Group to consider in detail, how the more significant changes to access rights should be implemented and the simplification of the recording, planning and changing of public access.  I will update stakeholders on the work of the group as it progresses.


**The remit of the group will include:**




| **Access Proposal** |  |
| --- | --- |
| **10** | **Multi use paths (allowing cycling and horse riding on footpaths)** |
| **11** | **Reducing the restrictions associated with open access land**   **We will lift the restrictions on cycling and horse riding, hang\-gliding and para\-gliding, bathing or using a vessel or sailboard on natural bodies of water.**  **We will retain the restrictions on manmade bodies of water, organised games and camping.** |
| **13** | **Extending access land to the coast and cliffs** |
| **17** | **Enable temporary diversions and exclusions to be applied across access land.** |
| **19** | **The case for a single statutory digital map of all rights of way, public access land and designated National Trails** |
| **23** | **Integrated access plans** |
| **24** | **Creating a new type of public right of way, cycle paths.** |


Access to inland waters has long been a contentious issue, with increasing reports of tension and in some cases, open hostility between various users. There currently isn’t legislation and little common law around this type of access. Since 2009, the Welsh Government has advocated voluntary access agreements (VAAs) and supported the use of access agreements and other opportunities on inland waters through the Splash funding scheme. However, there continues to be friction between different user groups, and few VAAs are in place. 


Our proposals on access to water within the SMNR consultation were aimed at resolving the stalemate and conflict.  The consultation attracted the highly polarised views which have hindered all efforts to reduce the conflict between users to date.  It is extremely disappointing that parties continue to offer no compromise on their respective positions.  It has therefore become apparent that presenting proposals for access to water in isolation will not resolve the current situation.  It is now time for us to broaden the debate and ask what Wales wants from its inland waters and the role that access rights have in delivering this.


I will also be asking the National Access Forum to give particular priority in 2019 to laying the ground work for the greater dialogue on inland waters issues that is needed.  I strongly encourage stakeholders to find a practical joint solution.  I have not ruled out future legislation on access, particularly should I not be satisfied of reasonable progression within 18 months.


The approach I have outlined will help secure a brighter future for access within Wales, so that current and future generations can continue to enjoy their visits to the spectacular landscapes of Wales.  I am committed to improving opportunities for public access to the outdoors for recreation whilst reducing burdens on local authorities and landowners and safeguarding the natural environment, features of cultural significance and land and water management practices.